Acuario fluvial de Zaragoza

L'acuario fluvial de Zaragoza estió un dos pabillons tematicos d'a Expo 2008, seu d'a exposición Paisaches de l'augua. Tien una capacidat de bels dos millons de litros d'augua y aculle bellas 350 especies. O suyo arquitecto estió Álvaro Planchuelo. Ye o mayor acuario fluvial d'Europa con una dimensión de 8.000 metros construyius d'os que 3.400 corresponden a la superficie expositiva. En o recinto se pueden veyer os ecosistemas de cinco grans compleganzas: Nilo. Amazonas. Mekong. Murray-Darling. Ebro. En o centro d'o pabillón se troba o Río d'o Mundo, que representa a o pasau, Panchea, con una mezcla de diferents especies fluvials. O tanque central tien 9 metros de fondura, mas de 47 metros de largaria y mas de 8 metros de amplaria lo que lo converte en o mayor acuario d'augua dolza d'o mundo. Debiu a o suyo gran exito mientres a Expo 2008 se decidió que cuan ista rematara o 14 de setiembre de 2008 l'acuario continaría ubierto indefinidament. O numero de vesitants ha iu puyando continament, pasando d'as 40.000 personas en l'año 2012 a las cuasi 100.000 que lo vesitoron en 2018 L'acuario completa a suya ufierta expositiva con a celebración d'eventos como comunions, cabos d'anyo y atros aintro d'o recinto privaus, asinas como baptizos de buceo y inmersiones guidadas en o tanque central. Actualment as actividaz de buceo recreativo en l'acuario de Zaragoza son gestionadas por la empresa Arasub, clasificau como PADI 5Star IDC. Antimás, organiza colonias infantils mientres o periodo vacacional de verano. L'acuario recibe a vesita de bels 15.000 estudiants a o largo de l'anyo. Galería Datos d'intrés Localización: Avda. José Atarés, s/n (recinto Expo) 50018, Zaragoza Tarifas: Dentrada cheneral adulto: 16€. Dentrada general nino (5-12 anyos): 8€. Dentrada nino (3 y 4 anyos): 4€. Dentrada mayor de 65 anyos: 10€. Referencias Vinclos externos Se veigan as imáchens de Commons sobre l'acuario fluvial de Zaragoza. (es) Pachina oficial de l'aquario. (es) Aquario:Expo 2008. (es) Fabricación d'a frontera arquitectonica.